CELEX: 32014D0920
Language: sl
Date: 2014-12-15 00:00:00
Title: Sklep Sveta 2014/920/SZVP z dne 15. decembra 2014 o imenovanju predsednika Vojaškega odbora Evropske unije

18.12.2014   
            
            
               SL
            
            
               Uradni list Evropske unije
            
            
               L 363/149
            
         SKLEP SVETA 2014/920/SZVP
   z dne 15. decembra 2014
   o imenovanju predsednika Vojaškega odbora Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 240 Pogodbe,
   ob upoštevanju Sklepa Sveta 2001/79/SZVP z dne 22. januarja 2001 o ustanovitvi Vojaškega odbora Evropske unije (1),
   ob upoštevanju naslednjega:
   
               (1)
            
            
               Predsednika Vojaškega odbora Evropske unije (v nadaljnjem besedilu: Vojaški odbor) v skladu s členom 3(1) Sklepa 2001/79/SZVP, imenuje Svet na priporočilo Vojaškega odbora, ki se sestane na ravni načelnikov generalnih štabov. V skladu s členom 3(2) Sklepa 2001/79/SZVP je mandat predsednika Vojaškega odbora tri leta, če Svet ne odloči drugače.
            
         
               (2)
            
            
               Svet je 23. januarja 2012 za predsednika Vojaškega odbora imenoval generala Patricka DE ROUSIERSA, in sicer za obdobje treh let od 6. novembra 2012 (2).
            
         
               (3)
            
            
               Vojaški odbor, ki se je 12. in 13. novembra 2014 sestal na ravni načelnikov generalnih štabov, je priporočil, da se za predsednika Vojaškega odbora imenuje general Mikhail KOSTARAKOS –
            
         SPREJEL NASLEDNJI SKLEP:
   Člen 1
   General Mikhail KOSTARAKOS se imenuje za predsednika Vojaškega odbora Evropske unije, in sicer za obdobje treh let od 6. novembra 2015.
   Člen 2
   Ta sklep začne veljati na dan sprejetja.
   
      V Bruslju, 15. decembra 2014
      
         
            Za Svet
         
         
            Predsednica
         
         F. MOGHERINI
      
   
   
      (1)  UL L 27, 30.1.2001, str. 4.
   
      (2)  Sklep Sveta 2012/34/SZVP z dne 23. januarja 2012 o imenovanju predsednika Vojaškega odbora Evropske unije (UL L 19, 24.1.2012, str. 21).